La istitución del “Principado” y l’Estautu d’Autonomía impuestos dende Madrid y qu’a los asturianos enxamás nun se mos permitió votar, supunxo non solo ñegar la Soberanía asturiana pa decidir llibremente’l so futuru, sinon tamién convertimos en ciudadanos de segunda nun Estáu qu’escontra la razón y la hestoria ñegó a Asturies el so drechu a formar parte de lo que llamaren “Nacionalidaes hestóriques”.
#000002
Ello asina, la cellebración pola Xunta Xeneral y los partíos nella representaos d’esti cabudañu, y la baxuna afirmación de que col Estatutu impuestu “reafirmóse la identidá y la hestoria asturianes” suponen un auténticu insultu pal conxuntu del Pueblu Asturianu, que ve díi ente díi les consecuencies de nun cuntar con un gobiernu propiu que defenda los intereses d’Asturies, y que carez les consecuencies d’una istitución impuesta valera de competencies y apinada d’incompetentes, cómpliz de los gobiernos de Madrid nel procesu de negación de la nuesa identidá nacional, l’esfarrapamientu del texíu socio-económicu asturianu, la emigración forciada de la mocedá, la precariedá llaboral, la probitú social...
#000004
Ello asina, Andecha Astur quier aprofitar esta fecha de vergoña pa perafitar una vuelta más el so enfotu y compromisu cola recostruición nacional y social d’Asturies, denunciar les contines agresiones del Estáu español al Pueblu Asturianu y poner n’evidencia a presones y organizaciones que pretendiéndose asturianes nun son más que sucursales madrilanes na nuesa tierra, enemigos de la nuesa soberanía como pueblu y de la nuesa dignidá como presones.
#000005
Puxa Asturies Llibre y Soberana!
#000006
Deja un comentario Cancelar respuesta
#000008
Guardar mi nombre, correo electrónico y sitio web en este navegador para la próxima vez que haga un comentario.
#000010
Andecha Astur súmase a la solicitú de “Fiu predilectu d’Asturies” pa tres guerrilleros antifacistes
#000012
Propuestes escontra la precariedá pal futuro D'Asturies
#000014